ওয়েবডেস্ক: পাঁচ মাসের ব্যবধানে গত জুনে খুচরো বাজারে মূল্যবৃদ্ধির হার ৫ শতাংশে এসে ঠেকেছে। গত বৃহস্পতিবার কেন্দ্রীয় সরকারের পর্যবেক্ষক সংস্থার এই তথ্য প্রকাশ্যে আসার পরই ভারতীয় রিজার্ভ ব্যাঙ্ক (আরবিআই) আগামী আগস্টেই রেপো রেট বাড়ানোর সিদ্ধান্ত নিয়ে ফেলতে পারে বলেই অর্থনীতিবিদরা ধারণা করছেন। ফলে কেন্দ্রীয় ব্যাঙ্কের রেপো রেট বাড়ানোর সিদ্ধান্তের সঙ্গে তাল মিলিয়ে অন্যান্য ব্যাঙ্কগুলিও ঘাটতি পোষাতে একাধিক সংস্করণের পথ ধরবে। অন্য দিকে গত এক বছরে আবাসন শিল্পে মূল্যবৃদ্ধির হার আকাশ ছুঁতে চলেছে।